钦定古今图书集成/明伦汇编/氏族典/第039卷 > 江渊
## 钦定古今图书集成/明伦汇编/氏族典/第039卷 > 江渊

按《明外史江渊传》：“渊字世用，江津人。宣德五年进士。
改庶吉士，授编修。正统十二年，以侍讲入文渊阁肄
业。郕王监国，渊陈固守之策，见知于王超，擢刑部右
侍郎。也先薄京师，命渊参都督孙镗军事。景泰元年，
出视紫荆、倒马、白羊诸关隘，督修雁门关。其秋，遂以
本官兼翰林学士，入阁预机务，加太子少师。母忧起”
复。御史周文言：“渊既不尽孝，安望尽忠。”帝不问山东、
河南、江北饥，命同陈豫往抚。渊请筑淮安月城以护
常盈仓，广徐州东城以护广运仓，并上军民便宜数
事，悉议行。调工部尚书。英宗复位，谪戍辽东。未几卒。